  Виталий Пронин Эгра ёросысь «Ленин сюрес» хозяйствоысь Р. Веретенникова - Россиысь огез устоез скал кыскись.Эгра ёросысь «Ленин сюрес» хозяйствоысь скал кыскись Роза Веретенникова шаермес данъяз Россиын ортчем ӵошатсконын. Роза 3 пол пыриськиз ни шаерысьтымы скал кыскисьёслэн ӵошатсконазы. Нырысетӥ мынэмаз ик, 2009-тӥ арын, 3-тӥ инты басьтӥз, собере пыриськиз на 2013-тӥ но 2017-тӥ аръёсы ортчем вожвылъяськонъёсы. Сояз но, таяз но егит скал кыскись шаерысьтымы тужгес устоез луиз. Но туэ гинэ Роза Веретенниковалы оскемын вал Удмуртилэсь данзэ утьыны Россиысь скал кыскисьёслэн вожвылъяськоназы. Отысь 2-тӥ интыен бертӥз.- Мордовиын ортчем ужрадэ 60 улосысь 66 скал кыскисьёс люкаськизы, - шуэ Роза. -  Вормыны но луысал, жюриын пукисьёслэсь кышкаськиз-а, мар-а. Теориез тодэммес возьматэм сяна, аппаратэз сэрттӥмы-бичамы, скал кыскимы. Гидын ужакумы, милемыз нимаз группаослы, быдэн 4 муртэн, люкылӥзы, нош вӧзамы солэсь но тросгес судьяос сылӥзы. Амалтэк куалекъяны кутскод. Нош секытэз номыр ӧй вал, быдэстоно ужмы сыӵе ик, кудзэ гуртын нуналлы быдэ лэсьтӥськомы.Озьы Роза Веретенникова арлыдзыя 45 аресозь, ужам стажзыя 8-14 ар скал кыскисьёс пӧлын 2-тӥ инты басьтӥз. Со понна солы планшет сётӥзы.Валентина Емельянова Туспуктӥз Александр Русских  